F E L H Í V Á S!
       A Tusnád Község Polgármesteri Hivatalának Szociális osztálya a lakosság tudomására hozza, hogy 2021. október 25-től megkezdődik a fűtéstámogatásra valamint a kiegészítő támogatásra (Supliment pentru energie) a dossziék leadása. A típusnyomtatványokhoz a Polgármesteri Hivatal Szociális irodáján lehet hozzájutni, valamint letölthető a Hivatal honlapjáról: www.primariatusnad.ro
A fűtéstámogatás, valamint a kiegészítő támogatás megszerzéséhez a szükséges iratokat november 12-ig kérjük eljuttatni.
Szükséges iratok:

· személyi igazolvány másolatok, 14 éven aluli gyerekeknek keresztlevél másolat;

· jövedelem-igazolások a kérés dátumát megelőző hónapra: fizetésigazolás (nettó jövedelemmel), nyugdíjszelvény, munkanélküli segélyt igazoló szelvény (sommerszelvény), magánvállalkozóknak és munkanélkülieknek a Pénzügy által kibocsátott jövedelem igazolás; A GYEREKSEGÉLYT, CSALÁDI PÓTLÉKOT, ISKOLAI ÖSZÖNDÍJAT, OVÓDÁSOKNAK JÁRÓ ÉRTÉKJEGYET, NAPSZÁMBÓL SZÁRMAZÓ JÖVEDELMET NEM KELL BELESZÁMÍTANI!
· bérházban lakók számára hivatalos bérleti szerződés, hogy szerepelnek az adott címen;
· villanyszámla a kérés dátumát megelőző hónapra.
 A 226/2021- es TÖRVÉNY értelmében a következő személyek nem jogosultak fűtéspótlékra és kiegészítő támogatásra:

1) az egy személyre eső jövedelem nagyobb, mint 1386 lej család-, és 2053 lej egyedülálló személy esetében;
2) több lakással rendelkezik,
3) az alábbiakban felsorolt járművek vagy gépek valamelyikével rendelkezik:

· 10 évesnél fiatalabb személygépkocsi vagy motorkerékpár
· 2 vagy több 10 évnél idősebb személygépkocsi vagy motorkerékpár
· haszonjármű, kamion, kisbusz

· traktor, mezőgazdasági gépek

· kalapácsmalom, körfűrész (cirkula), láncfűrész, fafeldolgozó gépek

4) 3 000 lejnél nagyobb banki betét 
     5) 2 000 m2 –nél (20 ár) nagyobb belterület

*** Mezőgazdasági terület/állatok után az éves jövedelmi értéket a szociális irodán számolják ki, amely nem haladhatja meg egyedülálló személy esetén az 1000 eurót és család esetén a 2500 eurót. 
Az Uniós támogatást is be kell írni. (összérték/12)
A hamis nyilatkozat, amelyben több családtag, vagy kisebb jövedelem szerepel, mint a valóságban, bűncselekménynek minősül és a Büntetőtörvénykönyv rendelkezései alapján büntetést von maga után.                                                           
2021 november 15 és 2022 március 31. között ha változás történik a család összetételében vagy anyagi helyzetében, kötelesek 5 (öt) napon belül jelenteni a Polgármesteri Hivatal szociális osztályán!

